་ཡིན་པའི་ཕྱིར་ཏེ། དེའི་དངོས་
བསྟན་གྱི་བྱང་སེམས་རྫུ་འཕྲུལ་སྣ་ཚོགས་པས་དམྱལ་བའི་སྡུག་བསྔལ་ཞི་བར་བྱེད་པའི་འཕྲིན་
ལས་མཛད་པ་པོ་ཡིན་པའི་ཕྱིར་ཏེ། དེ་ཡོད་པའི་ཕྱིར། རྩ་བར། འགྲོ་རྣམས་ཞི་བའི་ལས་ཞེས་པའི་
བཤད་བྱའི་རྩ་བའི་མདོ་ལས། རབ་འབྱོར་ངས་འདི་ནས་སངས་རྒྱས་ཀྱི་སྤྱན་གྱིས་འཇིག་རྟེན་ལ་
རྣམ་པར་གཟིགས་པ་ན་ཤར་ཕྱོགས་ཀྱི་འཇིག་རྟེན་གྱི་ཁམས་གང་གཱའི་ཀླུང་གི་བྱེ་མ་སྙེད་ན་བྱང་
ཆེན་དག་ཆེད་དུ་བསམ་སྟེ། སེམས་ཅན་དམྱལ་བ་ཆེན་པོ་དག་ཏུ་དོང་ཞིང་སེམས་ཅན་དམྱལ་བ་
རྣམས་ཀྱི་སྡུག་བསྔལ་ཞི་བར་བྱས་ནས། ཞེས་གསུངས་པའི་ཕྱིར། དེ་བཞིན་དུ་ལྷག་མ་ཕལ་ཆེར་
ལའང་བྱང་སེམས་ཡོད། ཁོ་ན་རེ། དེ་ལ་ངག་གི་འཕྲིན་ལས་ཀྱིས་ཁྱབ་ཟེར་ན། རྫུ་འཕྲུལ་གྱིས་དེ་
ལྟར་བཀོད་པ་ཆོས་ཅན། དེར་ཐལ། དེའི་ཕྱིར། ཡང་ཁ་ཅིག །སངས་རྒྱས་ཀྱི་འཕྲིན་ལས་ལ་གདུལ་
བྱ་དེ་ལྟར་འགོད་པ་པོ་ལ་ཐེག་ཆེན་གང་ཟག་གིས་ཁྱབ་ཟེར་ན། ཉན་རང་གིས་ཀྱང་དེ་ལྟར་བཀོད་པ་
མེད་པར་ཐལ། འདོད་པའི་ཕྱིར། འདོད་མི་ནུས་ཏེ། དེ་དག་གིས་རྫུ་འཕྲུལ་ལ་བརྟེན་ནས་གདུལ་བྱ་
བཏུལ་བ་མཐའ་ཡས་པ་ཡོད་པའི་ཕྱིར། ཡང་ཁ་ཅིག །དེའི་འཕྲིན་ལས་ལ་གདུལ་བྱ་འགོད་མཁན་ལ་
ལམ་ཞུགས་ཀྱིས་ཁྱབ་ཟེར་ན། འོ་ན་གདུལ་བྱ་གསུང་རབ་ལ་ཐོས་བསམ་ལ་འགོད་མཁན་ལ་ལམ་
ཞུགས་ཀྱིས་ཁྱབ་པར་ཐལ། འདོད་པའི་ཕྱིར། ཡང་ཁ་ཅིག །སྐབས་འདིའི་འཕྲིན་ལས་ཉེར་བདུན་
ལ་འགོད་བྱེད་ཀྱི་འཕྲིན་ལས་ཀྱི་ཡིན་པ་མེད་ཟེར་ན། འོ་ན་སངས་རྒྱས་གཅིག་གིས་བྱང་སེམས་སྲིད་
པ་ཐ་མ་པ་གཅིག་ལ་འཚང་རྒྱ་བའི་ཐུགས་དམ་བསྐུལ་ཏེ། དེས་ཀྱང་དང་དུ་བཞེས་ནས་སངས་རྒྱས་
པ་དང་དུས་མཉམ་དུ་རང་གི་འཕྲིན་ལས་ལྷག་མ་ཉེར་དྲུག་མཛད་པ་གཅིག་གིས་བྱས་པ་མེད་པར་
392

འཕྲིན་ལས།
ཐལ། དམ་བཅའ་འཐད་པའི་ཕྱིར། འདོད་ན། སངས་རྒྱས་ཀྱི་མཛད་པ་བསམ་གྱིས་མི་ཁྱབ་པར་བུད།
གཞན་ཡང་། ས་བཅུ་བ་མན་ཆད་ལ་འགོད་པའི་འཕྲིན་ལས་འགལ་བར་ཐལ། དམ་བཅའ་འཐད་པའི་
ཕྱིར། འདོད་ན། མདོ་སོགས་རེ་རེ་གསུངས་ཚེའང་གདུལ་བྱ་ངན་སོང་ལས་གྲོལ་བ་དང༌། ལ་ལའི་ཐེག་
པ་གསུམ་གྱི་བྱང་ཆུབ་ཏུ་སེམས་བསྐྱེད་པ་དང་། ལ་ལ་རིགས་ཀྱི་“ས་ཐོབ་པ་དང༌། གཞན་མང་པོས་
ཆོས་རྣམས་ལ་ཆོས་ཀྱི་མིག་རྡུལ་མེད་ཅིང་དྲི་མ་དང་བྲལ་བ་དང་། ཟད་མི་སྐྱེ་ཤེས་པའི་བཟོད་པ་ཐོབ་
པར་བཤད་པའི་དོན་མེད་པར་ཐལ། མདོ་དེ་དག་གསུངས་པའི་རྐྱེན་གྱིས་དུས་གཅིག་ལ་དེ་དག་འབྱུང་
བ་མ་ཡིན་པའི་ཕྱིར་ཏེ། མདོ་དེ་གསུངས་པ་རྣམས་འཕྲིན་ལས་དེ་དང་དེ་དག་ལ་འགོད་བྱེད་མ་ཡིན་
པའི་ཕྱིར་ཏེ། བྱ་བ་ཡུལ་ལ་ཡོད་པའི་འཕྲིན་ལས་དུས་གཅིག་ཀྱང་འགལ་ནའང༌། དེ་དག་འགོད་བྱེད་ཀྱི་
འཕྲིན་ལས་མི་འགལ་བ་མ་ཡིན་པའི་ཕྱིར་ཏེ། དམ་བཅའ་འཐད་པའི་ཕྱིར། དེ་བཞིན་དུ་སྒྲུབ་ཤིན་ཏུ་སླ།
གཉིས་པ་རང་ལུགས་ལ། འཕགས་པའི་ལུགས་དང་། སློབ་དཔོན་གྱི་ལུགས་བཤད་པ་
གཉིས། དང་པོ་ནི། སྤྲུལ་སྐུ་ཆོས་ཅན། ཁྱོད་རྒྱུན་མི་འཆད་པ་དེ་བཞིན་དུ་ཁྱོད་ཀྱི་འཕྲིན་ལས་
ཀྱང་རྒྱུན་མི་འཆད་དེ། འཁོར་བ་ཇི་སྲིད་མ་སྟོངས་བར་དུ་ཁྱོད་ཀྱི་ལས་ཏེ་འཕྲིན་ལས་གདུལ་བྱ་
ལ་འཇུག་པ་རྒྱུན་མི་འཆད་པ་དེའི་ཕྱིར། ཆོས་སྐུའི་ཡོན་ཏན་དང་དེའི་དབང་གིས་བྱུང་བ་གང་
རུང་གིས་བསྡུས་པའི་རྣམ་དཀར་གྱི་ཡོན་ཏན་དེ། ཆོས་སྐུའི་འཕྲིན་ལས་ཀྱི་མཚན་ཉིད། སྤྲུལ་སྐུ་
ལའང་ཁ་སྤོས་སླ། དེ་ཆོས་ཅན། དབྱེ་ན་རང་ཡིན་གྱི་ཉེར་བདུན་ཡོད་དེ། ལམ་ལ་འགོད་པ་ཉེར་
དྲུག་འབྲས་བུ་ལ་གཅིག་སྟེ་ཉེར་བདུན་ཡོད་པའི་ཕྱིར། ཉེར་དྲུག་ཡོད་དེ། ཚོགས་ལམ་ལ་གསུམ།
སྦྱོར་ལམ་ལ་བཞི། མཐོང་ལམ་ལ་གཅིག སྒོམ་ལམ་ལ་འགོད་པའི་དེ་བཅོ་བརྒྱད་ཡོད་པའི་ཕྱིར།
དང་པོ་གྲུབ་སྟེ། རྩ་བར། འགྲོ་རྣམས་ཞི་བའི་ལས་དང་ནི། །ཞེས་སོགས་ཀྱི་ཚིགས་བཅད་གཅིག་
བྱུང་། གཉིས་པ་གྲུབ་སྟེ། རྩ་བར། སེམས་ཅན་རྣམས་དོན། ནས། སྟོང་པ་ཉིད་དང་། ཞེས་བྱུང་།
1 དཔར་ཐེངས་གཉིས་པ། ལ་ལ་རིགས་ཀྱིས་ཐོབ་པ།
393

སྐབས་བརྒྱད་པ་མི་ཕམ་ཞལ་ལུང་།
གསུམ་པ་གྲུབ་སྟེ། རྩ་བར། གཉིས་ཟད་དང་། །ཞེས་བྱུང་། བཞི་པ་སྒོམ་ལམ་ལ་འགོད་པའི་དེ་
བཅོ་བརྒྱད་ཡོད་དེ། ས་གཉིས་པ་དང་གསུམ་པར་གཅིག །ས་བཞི་པ་ས་ལྔ་པ་ས་དྲུག་པ་གསུམ་
ལ་གཅིག །ས་བདུན་པ་ལ་གཅིག ས་བརྒྱད་པ་ལ་བཞི་དང་། ས་དགུ་པ་ལ་གཉིས་དང་། ས་བཅུ་
པ་ལ་འགོད་པའི་དགུ་ཡོད་པའི་ཕྱིར། དང་པོ་གྲུབ་སྟེ། རྩ་བར། བརྡའ་དང་། ཞེས་གསུངས་པའི་
ཕྱིར། གཉིས་པ་གྲུབ་སྟེ། རྩ་བར། དམིགས་པ་མེད་པ་དང་། ཞེས་གསུངས་པའི་ཕྱིར། གསུམ་པ་
གྲུབ་སྟེ། རྩ་བར། ལུས་ཅན་རྣམས་ནི་ཡོངས་སྨིན་དང༌། །ཞེས་གསུངས་པའི་ཕྱིར། བཞི་པ་གྲུབ་
སྟེ། རྩ་བར། བྱང་ཆུབ་སེམས་དཔའི། ནས། རྣམ་པར་དག་དང་། ཞེས་གསུངས། ལྔ་པ་གྲུབ་སྟེ།
རྩ་བར། ངེས་པ་དང་། །སེམས་ཅན་དོན་ནི་ཚད་མེད་དང་། །ཞེས་གསུངས། དྲུག་པ་གྲུབ་སྟེ། རྩ་
བར། སངས་རྒྱས་བསྟེན་སོགས། ནས། ཐ་དད་ཡོངས་སུ་མི་ཤེས་དང་། །ཞེས་གསུངས། འབྲས་
བུ་ལ་གཅིག་ཡོད་དེ། མྱ་ངན་འདས་ལ་འགོད་པ་སྟེ། །ཞེས་སོ། །སློབ་དཔོན་འཕགས་པས་ཀྱང་ཡེ་
ཤེས་ཆོས་སྐུ་ཁས་ལེན་པ་དང་ཉེར་བདུན་དེའི་འཕྲིན་ལས་སུ་བཞེད་པའི་ཕྱིར། རྩ་ཊཱིཀ་གི་སྐབས་
སུ། རྣམ་བཤད་ལས། ཡེ་ཤེས་ཆོས་སྐུའི་འཕྲིན་ལས་ནི་ཆོས་ཅན། རྣམ་པ་ཉི་ཤུ་‘བདུན་མདོ་
ལས་བཞེད་དེ། ཞེས་གསུངས་པ་གང་ཞིག །རྣམ་བཤད་ཀྱི་རྩ་ཊཱིཀ་འདི་ལྟར་བཤད་པ་འཕགས་
ལུགས་ལྟར་བྱས་པའི་ཕྱིར། རྣམ་བཤད་ལས། རྩ་བ་འཕགས་པའི་བཞེད་པར་མཛད་ནས། པཎྜི་
ཏ་མཁས་པ་གཞན་གྱི་བཤད་སྲོལ་ལྟར། ཞེས་གསུངས་པའི་ཕྱིར་དང་། ས་སོ་སོར་འགོད་པའི་
འཕྲིན་ལས་སློབ་དཔོན་གྱི་རྒྱན་དང་འགྲེལ་ཆུང་གཉིས་ཀ་དེ་ལྟར་མཛད་པའི་ཕྱིར་རོ། །དེ་བཞིན་
ཞེས་པ་འཕགས་པ་ལྟར་ན་སྤྲུལ་སྐུ་དང་འབྲེལ་ཆེ་སྟེ། དེ་བཤད་མ་ཐག་དང་སྐུ་གཞན་ལ་མཛད་པ་
མི་གཙོ་ལ་སྤྲུལ་སྐུའི་དངོས་སུ་འཕྲིན་ལས་སྣ་ཚོགས་དགོས་པ་དེའི་ཕྱིར། ཞེས་གསུངས་པ་ཡིན་
པའི་ཕྱིར་ཏེ། རྣམ་བཤད་ལས། རྩ་བའི་འབྲེལ་གྱི་དབང་དུ་བྱས་ན་དེ་བཞིན་ཞེས་པ་སྤྲུལ་སྐུ་དང་
1 དཔར་ཐེངས་གཉིས་པ། རྣམ་པ་ཉི་ཤུ་མདོ་ལས་བཞེད་དེ།
394

འཕྲིན་ལས།
འབྲེལ་ཡང་། ཞེས་གསུངས་པའི་ཕྱིར། གཞན་གོ་སླ།
གཉིས་པ་སློབ་དཔོན་གྱི་ལུགས་ལ། ཡེ་ཤེས་ཆོས་སྐུ་ཆོས་ཅན། ཁྱོད་རྒྱུན་མི་འཆད་པ་དེ་
བཞིན་དུ་ཁྱོད་ཀྱི་འཕྲིན་ལས་རྒྱུན་མི་འཆད་དེ། འཁོར་བ་ཇི་སྲིད་མ་སྟོངས་བར་དུ་ལོངས་སྤྲུལ་གྱི་
སྐུའི་སྣང་བ་བསྐྱེད་ཅིང་འཕྲིན་ལས་གདུལ་བྱ་ལ་འཇུག་པ་རྒྱུན་མི་འཆད་པའི་ཕྱིར། དེ་སོ་སོའི་རྒྱུ་
ཚོགས་པ་མཐར་ཕྱིན་སྔོན་སོང་ཡིན་པའི་ཕྱིར། ཡེ་ཤེས་ཆོས་སྐུའི་ཡོན་ཏན་དང་དེའི་དབང་གིས་བྱུང་
བ་གང་རུང་གིས་བསྡུས་པའི་རྣམ་དཀར་གྱི་ཡོན་ཏན་དེ། ཡེ་ཤེས་ཆོས་སྐུའི་འཕྲིན་ལས་ཀྱི་མཚན་
ཉིད། ས་མཚམས་ལམ་མ་ཞུགས་ནས་སངས་རྒྱས་ཀྱི་སའི་བར་ལ་འཕགས་སེང་གཉིས་ཀས་འདོད།
དབྱེ་ན་རང་ཡིན་གྱི་ཉེར་བདུན་ཡོད་དེ། ལམ་ལ་འགོད་པའི་ཉེར་དྲུག་དང་འབྲས་བུ་ལ་གཅིག་ཡོད་
པའི་ཕྱིར། ཉེར་དྲུག་ཡོད་དེ། ཚོགས་ལམ་ལ་དྲུག །སྦྱོར་ལམ་ལ་གཅིག །མཐོང་ལམ་ལ་གཅིག །སྒོམ་
ལམ་ལ་འགོད་པའི་བཅོ་བརྒྱད་ཡོད་པའི་ཕྱིར། དང་པོ་གྲུབ་སྟེ། རྩ་བར། འགྲོ་རྣམས། ནས། སངས་
རྒྱས་ལམ་དང་། ཞེས་སོ། །གཉིས་པ་གྲུབ་སྟེ། རང་བཞིན་གྱིས། །སྟོང་པ་ཉིད་དང་། ཞེས་སོ། །གསུམ་
པ་གྲུབ་སྟེ། གཉིས་ཟད་དང་། །ཞེས་སོ། །དེའི་བཅོ་བརྒྱད་ཡོད་དེ། ས་གཉིས་པ་ནས་ལྔ་པའི་བར་ལ་
གཅིག །དྲུག་པ་ལ་གཅིག །བདུན་པར་གཅིག །བརྒྱད་པར་གཉིས། དགུ་པར་གཅིག །ས་བཅུ་བར་
འགོད་པའི་བཅུ་གཉིས་ཡོད་པའི་ཕྱིར། དང་པོ་གསུམ་གྲུབ་སྟེ། བརྡའ་དང་། ཞེས་དང་། དམིགས་པ་
མེད་པ། ཞེས་དང་། ལུས་ཅན་རྣམས་ནི་ཡོངས་སྨིན་དང་། །ཞེས་གསུངས་པའི་ཕྱིར། བཞི་པ་གྲུབ་
སྟེ། བྱང་ཆུབ་ནས། བཟློག་པ་དང་། །ཞེས་སོ། །ལྔ་པ་གྲུབ་སྟེ། བྱང་ཆུབ་ཐོབ་དང་། ཞེས་སོ། །དྲུག་
པ་བཅུ་གཉིས་ཡོད་དེ། ས་བཅུ་པ་ཐོབ་མ་ཐག་ལ་གཅིག །སྐྱེ་བ་གཅིག་ཐོག་གི་གསུམ། སྲིད་པ་ཐ་
མ་ལ་འགོད་པའི་བརྒྱད་ཡོད་པའི་ཕྱིར་ཏེ། རྟགས་གསུམ་རིམ་བཞིན་དུ། སངས་རྒྱས་ཞིང་། །རྣམ་
པར་དག་དང་། ཞེས་དང་། ངེས་པ་དང་། །སེམས་ཅན་དོན་ནི་ཚད་མེད་དང་། །སངས་རྒྱས་བསྟེན་
སོགས་ཡོན་ཏན་དང་། །ཞེས་དང་། བྱང་ཆུབ་ཡན་ལག །ནས། ཐ་དད་ཡོངས་སུ་མི་ཤེས་དང་། །ཞེས་
395

སྐབས་བརྒྱད་པ་མི་ཕམ་ཞལ་ལུང་།
གསུངས་པའི་ཕྱིར། འབྲས་བུའི་དེ་དང་ལྷག་མ་སྔར་བཞིན། དེས་ན་འཕགས་སེང་འཕྲིན་ལས་ལའང་
རྩོད་དེ། དེ་ངོས་འཛིན་འདི་ལྟར་གཉིས་ཡིན་པ་དེའི་ཕྱིར། བཙུན་པ་ཤནྟི་པ་དག་སྐུ་གསུམ་ག་ཆོས་
སྐུར་བྱས། དེའི་འཕྲིན་ལས་ཉེར་བདུན་དང་། ཀུ་ལནྡའམ་རིགས་བྱིན་སྐུ་བཞིའི་འཕྲིན་ལས་སུ་འདོད་
པར། ལེགས་བཤད་གསེར་འཕྲེང་ལས་སོ། །
གསུམ་པ་ལ་ཁོ་ན་རེ། དེ་བཞིན་ཞེས་པའི་དེ་སྒྲ་འཕགས་པས་ཡེ་ཤེས་ཆོས་སྐུ་ལ་དངོས་སུ་
བཤད་པར་ཐལ། ཆོས་ཀྱི་སྐུ་ཡི་དོན་རྣམ་བཤད་རྩ་ཊཱིཀ་ལྟར་ཡིན་པའི་ཕྱིར་ན་མ་ཁྱབ་ཅིང་། འདོད་
མི་ནུས་ཏེ། དེ་ཡེ་ཤེས་དང་སྤྲུལ་སྐུ་གང་ལ་བྱེད་མི་གསལ་བར་གསེར་འཕྲེང་ལས་བཤད་པའི་ཕྱིར།
ཡང་ཁོ་ན་རེ། སློབ་དཔོན་གྱི་ལུགས་ལ་འདིར་བསྟན་འཕྲིན་ལས་ལ་སངས་འཕགས་ཀྱི་ཐུགས་ཁོ་
ནའི་འཕྲིན་ལས་ཀྱིས་ཁྱབ་པར་ཐལ། དེ་ཐམས་ཅད་ཡེ་ཤེས་ཆོས་སྐུའི་འཕྲིན་ལས་ཡིན་པའི་ཕྱིར་
ན་མ་ཁྱབ་ཅིང་། འདོད་མི་ནུས་ཏེ། སངས་རྒྱས་ཀྱི་སྐུ་དང་གསུང་གི་འཕྲིན་ལས་ཀྱང་ཡེ་ཤེས་ལ་མ་
བརྟེན་པར་བྱུང་བ་མེད་པའི་ཕྱིར། དེ་ཐུགས་ལ་མ་དགོངས་པའི་ལུས་ངག་གི་བྱ་བ་དེ་ལ་མི་མངའ་
བའི་ཕྱིར། མདོ་ལས། སྐུའི་འཕྲིན་ལས་ཐམས་ཅད་ཡེ་ཤེས་ཀྱི་སྔོན་དུ་འགྲོ་ཞིང་ཡེ་ཤེས་ཀྱི་རྗེས་
སུ་འབྲང་བ་ཞེས་སོགས་གསུངས་པའི་ཕྱིར། ཡང་ཁོ་ན་རེ། སངས་རྒྱས་ཀྱི་འཕྲིན་ལས་ཡིན་ན་
དེའི་བསྟན་པ་ཡིན་དགོས་པར་ཐལ། གཞུང་འདིས་དངོས་བསྟན་ཉེར་བདུན་ལམ་ལྔ་ལ་སྦྱོར་བའི་
རྒྱུ་མཚན་ཡང་དག་ཡོད་པའི་ཕྱིར་ན་མ་ཁྱབ། རྟགས་གྲུབ་སྟེ། སྔར་བཤད་ཀྱི་མངོན་རྟོགས་ཚོགས་
ལམ་གང་ནས་སངས་རྒྱས་ཀྱིས་འཕྲིན་ལས་ཇི་ལྟ་བུས་བཀོད་ཅིང་སྐྱེད་ཚུལ་ཤེས་ཆེད་ཡིན་པའི་
ཕྱིར། རྩ་བར་འདོད་མི་ནུས་ཏེ། སངས་རྒྱས་ཀྱི་འཕྲིན་ལས་རྒྱུད་ལྡན་གྱི་ཕྱི་རོལ་པ་ཡོད་པའི་ཕྱིར།
སེམས་ཅན་ཐམས་ཅད་ཀྱི་བདེ་སྐྱིད་ཐམས་ཅད་ལ་རང་རྒྱུ་སངས་རྒྱས་ཀྱི་འཕྲིན་ལས་ལ་བརྟེན་
ནས་བྱུང་བ་ཁོ་ནས་ཁྱབ་པའི་ཕྱིར། སྤྱོད་འཇུག་ལས། དེ་བཞིན་སངས་རྒྱས་མཐུ་ཡིས་བརྒྱ་ལམ་
ན། །འཇིག་རྟེན་བསོད་ནམས་བློ་གྲོས་ཐང་འགའ་བྱུང༌། །ཞེས་དང་། ཁྱད་པར་འཕགས་བསྟོད་ལས།
396

འཕྲིན་ལས།
ཁྱོད་ཀྱིས་གང་ལས་འགྲོ་བ་དག །མ་དྲངས་རྒུད་པ་དེ་གང་མཆིས། །ཞེས་སོགས་དང་། སྨོན་ལམ་
ལས། བདེ་བ་ཐམས་ཅད་འབྱུང་བའི་གནས། །བསྟན་པ་རྙེད་དང་བཀུར་སྟི་དང་། །བཅས་ཏེ་ཡུན་
རིང་གནས་ཞེས་སོགས་ལེགས་བཤད་རྒྱ་མཚོ་དག་ལས་གྲུབ་བོ། །
འདིར་སྨྲས་པ།
མཐོང་ན་མི་མཐུན་མེད་ཅིང་ནམ་ཡང་བལྟ་བས་ཆོག་མི་ཤེས་པ་ཐུབ་དབང་མཚན་
དཔེའི་སྐུ། །གང་དེའི་མགུར་ལས་དྲུག་ཅུའི་དབྱངས་ཀྱི་ཡན་ལག་ཀུན་ཁྱབ་དུས་གསུམ་དགེ་
བའི་ལམ་སྟོན་གསུང་། །ཆོས་ཀུན་བཀྲ་བར་གཟིགས་ཀྱང་སྤངས་རྟོགས་རོ་གཅིག་དབྱིངས་ལས་
མི་བཞེངས་ཏིང་འཛིན་འབུམ་འགྱེད་ཐུགས། །ལུང་རྟོགས་རྒྱ་མཚོའི་མངའ་བདག་འཁོར་དང་
ཆབས་ཅིག་རྒྱལ་ཡུམ་སྟོན་མཛད་དེ་ལ་ཕྱག་འཚལ་ལོ། །རྒྱལ་བའི་རྒྱལ་ཚབ་དེ་སྲས་ཐོགས་
མེད་སོགས།
།འཕགས་མཆོག་བྱེ་བའི་གཞུང་ལམ་ཕར་ཕྱིན་གཞུང༌། །ཕ་རོལ་ཕྱིན་ལྟར་བློ་ཡིས་
དེང་སྤྱོད་པ། །སྔོན་བསགས་མི་དམན་རྨི་ལམ་མིན་ནམ་ཅི། །རྒྱལ་བའི་བསྟན་པ་རྒྱལ་བ་གཉིས་
པ་བཞིན། །སྡེ་སྣོད་རྒྱུ་འབྲས་ཐེག་ཀུན་ཉི་མ་ལྟར། །གསལ་མཛད་ལེགས་བཤད་པྲ་ཕབ་མེ་ལོང་
ལ། །འཕགས་བོད་ལུགས་བརྒྱ་གསལ་བའི་དད་འདུན་རྒྱས། །ལྷག་བསམ་དག་པས་རབ་བསྐྲུན་
འདིར་བསགས་ཀྱི། །དགེ་བ་དཔག་ཡས་གང་བསགས་ལུས་ཅན་གྱིས། །དུས་གསུམ་ཕ་རོལ་ཕྱིན་
པ་ལ་སྤྱོད་ཅིང་། །ཐུབ་དབང་གོ་འཕང་འཐོབ་པའི་ཆེད་དུ་བསྔོ། །བདག་ཀྱང་རིགས་གསུམ་མགོན་
དང་ཀུན་བཟང་བཞིན། །དཔག་ཡས་རྒྱལ་སྲས་སྤྱོད་པའི་སྙིང་སྟོབས་གྲུབ། །མཁའ་ཁྱབ་མ་རྣམས་
འཁོར་མཚོ་ལས་བསྒྲལ་ཏེ། །སྐུ་བཞིའི་གླིང་བགྲོད་དེད་དཔོན་གྱུར་ཅིག་གུ །མཆོག་གསུམ་མཐུ་
དང་ཆོས་དབྱིངས་འགྱུར་མེད་གཤིས། །རྟེན་འབྱུང་བསླུ་མེད་ལྷག་བསམ་ལྷན་ཅིག་མཐུས། །གངྒཱས་
ས་སྟེང་ཅ་ཅོ་སྒྲོག་དེ་སྲིད། །ལེགས་བཤད་འདིས་ཀྱང་གསར་བཤད་སྒྲོག་གྱུར་ཅིག །
397

སྐབས་བརྒྱད་པ་མི་ཕམ་ཞལ་ལུང་།
དགེ་བཤེས་ཤེས་
ཅེས་འཁྲུལ་སེལ་གངྒཱའི་ཆུ་རྒྱུན་མ་ཕམ་ཞལ་ལུང་ཞེས་བྱ་བ་འདི་ཡང་།
རབ་ཀྱིས་ཚོགས་སུ་འཕྲིན་ལས་འབེལ་གཏམ་ཅུང་ཟད་བྱས་པར་བརྟེན་ནས། གཞུང་ལུགས་
རབ་འབྱམས་སྨྲ་བ་སྐལ་ལྡན་བློ་བཟང་དང་། དཀའ་ཆེན་བཅུ་སོགས་སྨྲ་བ་རྒྱལ་མཚན་བཀྲ་ཤིས་
གཉིས་ཀྱིས་ནན་ཆེར་བསྐུལ་བ་ལ་བརྟེན་ནས། སྡེ་སྣོད་གསུམ་དང་རྒྱུད་སྡེ་བཞི་དང་སྒྲ་ཚད་
སོགས་ཀྱི་སྒོ་ནས་རང་གཞན་གྱི་གྲུབ་མཐའ་རྒྱ་མཚོའི་ཕ་རོལ་ཏུ་ཕྱིན་པའི་དགེ་སློང་མང་དུ་ཐོས་
པ་འཇམ་དབྱངས་བཞད་པའི་རྡོ་རྗེས་བྲི